IKTATÓSZÁM: 07-7/341-10/2017 TÁRGY:A Fészek Napközbeni Gyermekfelügyelet működtetésével kapcsolatos döntések meghozatala

Melléklet: 2 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2017. június 26.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: Gusa Erna szociális ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat a Fészek Napközbeni Gyermekfelügyelet Pécs, Rákóczi u. 1. szám alatt működő telephely esetében a fenntartó a 2017. évi költségvetés elfogadásakor vállalta, hogy a Fészek Napközbeni Gyermekfelügyelet működési kiadásait 2017. június 30-ig biztosítja azzal a kiegészítéssel, hogy az intézményvezető a szolgáltatás további működtetésének lehetőségét megvizsgálja, és arra javaslatot tesz.

A napközbeni gyermekfelügyelet 2017. július 3-tól augusztus 18-ig „Legyél Turista saját városodban és vidékén” címmel napközis jellegű táboroztatással biztosítja a gyermekek számára a napközbeni gyermekfelügyeletet. A táboroztatás bevétele az intézmény kiadás-költség számítása szerint fedezi a telephelyen foglalkoztatott munkatárs júliusi, augusztusi bér- és járulékköltségeit.

A javaslat szerint 2017 szeptemberétől a szolgáltatás célcsoportja változik. Komplex, „képzőművészeti és fejlesztő” foglalkozásokon alapuló programot indít be az intézmény. A jelenleg alkalmazott munkatárs végzettségének és munkatapasztalatának kihasználásával, grafikai, rajz és kézműves tevékenységekkel egészítik ki a szokásos napközis foglalkozásokat. A program olyan 7-13 év közötti gyermekeket érinthet, akik kis csoportos, családias légkörű, az egyéni szükségletekre épülő foglalkozásokon szeretnének részt venni iskola után. A foglalkozások a hét minden napján más témára épülnek (rajzolási, festési technikák, nemezelés, hímzés, agyagozás, fejlesztő foglalkozás zenével, zentagle, illetve helyet kap az iskolai feladatok megoldása).

Az előzetes költségvetési terv az előterjesztés 2. számú mellékletét képezi, amely alapján az intézményi térítési díj 2000 Ft/nap lenne, mely fedezi a bér-és járulék költségeket, illetve a tárgyi eszköz és anyagszükségletet. A térítési díj emeléséhez előzetesen Pécs Megyei Jogú Város Önkormányzatának Közgyűlése által megalkotottPécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat által biztosított személyes gondoskodást nyújtó szociális és gyermekjóléti ellátások térítési díjairól szóló 17/2017. (III.27.) rendelet módosítása szükséges, melyet a Közgyűlés legkorábban szeptemberi ülésén tárgyalhat.

Kérem a Tisztelt Társulási Tanácsot, hogy a Fészek Napközbeni Gyermekfelügyelet további működtetéséhez járuljon hozzá, a Szakmai Programot, szíveskedjen elfogadni.

Pécs, 2017. június 19.

**Pfeffer József**

**elnök**